আল গাজ্জালী (বই)
আল গাজ্জালী (উর্দু: الغزالی‎‎) আবু হামিদ আল-গাজ্জালিকে নিয়ে রচিত শিবলী নোমানীর একটি জীবনী সাহিত্য। সৈয়দ আহমদ খানের নির্দেশে শিবলী নোমানী এই গ্রন্থটি রচনা করেন। গ্রন্থটি ১৯০২ সালে মাতবানামী কানপুর থেকে প্রথম প্রকাশিত হয়। একই বছরে মাতবা শামস, হায়দারাবাদ দকনি থেকে এর দ্বিতীয় প্রকাশ হয়। এই গ্রন্থটি মূলত শিবলীর রচিত দর্শনবিদ্যার সূফী ত্বত্ত্বের প্রথম গ্রন্থ। এটি ইমাম গাজ্জালির উপর রচিত জীবনী গ্রন্থ হলেও এর মাঝে দর্শন তত্ত্ব পরিস্ফুটিত। গ্রন্থটিতে তিনি ইমাম গাজ্জালির চেতনা শক্তির উৎকর্ষকে নিয়ে বিস্তারিত আলোচনা করেন। তার জ্ঞান বিদ্যার গবেষণার কারণে তিনি নিজেকে প্রভুপ্রেমে আত্মনিয়োগে বাধিত করেছেন, তার বর্ণনাও এতে তিনি তুলে ধরেন।